**Jelgavas novada pašvaldības saistošo noteikumu Nr.\_** “**Grozījums Jelgavas novada pašvaldības 2024.gada 28.februāra saistošajos noteikumos Nr.2** “**Jelgavas novada administratīvās teritorijas sadzīves atkritumu apsaimniekošanas noteikumi**”

**Paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu mērķis ir papildināt 19.2.apakšpunktu ar informāciju par atkritumu dedzināšanu, nosakot, ka aizliegts jebkādā veidā dedzināt sadzīves atkritumus, pieļaujot koksnes (nekompostējamo dārzu un parku atkritumu – zaru, koku un krūmu atgriezumu) dedzināšanu, tādā veidā iedzīvotājiem ir skaidri saprotams, ka zarus Jelgavas novada administratīvajā teritorijā atļauts dedzināt.  Saistošo noteikumu grozījumu pamatojums ir Jelgavas novada pašvaldības iedzīvotāju saņemtie jautājumi par zaru dedzināšanu, kur nav skaidri saprotams ir vai nav atļauta zaru dedzināšana. Noteikumu 19.2. apakšpunkts norāda, ka aizliegta jebkādā veidā dedzināt sadzīves atkritumus.  Atkritumu apsaimniekošanas likuma 1.panta pirmās daļas 3.punkts nosaka, ka sadzīves atkritumi ir nešķiroti atkritumi un dalīti savākti atkritumi no mājsaimniecībām, tai skaitā papīrs un kartons, stikls, metāli, plastmasa, bioloģiskie atkritumi, koksne, tekstilmateriāli, iepakojums, elektrisko un elektronisko iekārtu atkritumi, bateriju un akumulatoru atkritumi, liela izmēra atkritumi, tostarp matrači un mēbeles, kā arī nešķiroti atkritumi un no citiem avotiem dalīti savākti atkritumi, kuru īpašības un sastāvs ir līdzīgs atkritumiem no mājsaimniecībām.  Atkritumu apsaimniekošanas likuma 1.panta pirmās daļas 41 punkts nosaka, ka bioloģiskie atkritumi ir bioloģiski noārdāmi dārzu un parku atkritumi, mājsaimniecību, biroju, sabiedriskās ēdināšanas iestāžu (restorānu, ēdnīcu u. c.), vairumtirdzniecības un mazumtirdzniecības vietu pārtikas un virtuves atkritumi un citi tiem pielīdzināmi pārtikas rūpniecības uzņēmumu atkritumi;  Saistošo noteikumu 4.9.apakšpunktā norādīta definīcija, ka dārzu un parku atkritumi – bioloģiski noārdāmi dārzu vai parku atkritumi (piemēram, koku lapas, sīki zariņi, zāle, kritušie augļi).  Grozot 19.2.apakšpunktu ir skaidri saprotams, ka zarus Jelgavas novada administratīvajā teritorijā atļauts dedzināt. |
| 1. Fiskālā ietekme uz pašvaldības budžetu | Saistošo noteikumu īstenošanai nav fiskālās ietekmes uz pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Pozitīva sociālā ietekme un ietekme uz vidi – sakārtojot atkritumu apsaimniekošanas jautājumus notiek pozitīvas ietekmes veicināšana attiecībā uz piesārņojuma novēršanu augsnei, zemes dzīlēm, ūdenim, gaisam, klimatam, ainavām un sabiedrībai kopumā un visu minēto jomu mijiedarbībai.  Uzņēmējdarbības vidi un konkurenci saistošie noteikumi neietekmē. |
| 1. Ietekme uz administratīvajām procedūrām un to izmaksām | Saistošajiem noteikumiem nav ietekme uz administratīvajām procedūrām un to izmaksām. |
| 1. Ietekme uz pašvaldības funkcijām un cilvēkresursiem | Saistošie noteikumi nemaina jau esošās pašvaldības funkcijas. Saistošie noteikumi neparedz jebkādu ietekmi uz cilvēkresursiem. |
| 1. Informācija par izpildes nodrošināšanu | Saistošo noteikumu izpildes nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi neparedz papildu ierobežojumus privātpersonām, tādējādi nav nepieciešams veikt samērīguma pārbaudi. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46.panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tika publicēts Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv). Viedokļa izteikšanas termiņš noteikts divas nedēļas no publicēšanas dienas. Laiks viedokļa izteikšanai bija noteikts no 2025.gada 11.jūnija līdz 2025.gada 27.jūnijam. Priekšlikumi vai iebildumi tika/netika saņemti. |

Domes priekšsēdētājs